CELEX: 
Language: lt
Date: 2016-10-20 00:00:00
Title: KOMISIJOS DELEGUOTASIS REGLAMENTAS (ES) …/... kuriuo nustatomas tam tikrai priedugnio žvejybai Viduržemio jūroje taikomas žuvų išmetimo į jūrą mažinimo planas

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Pagrindinis naujos bendros žuvininkystės politikos (BŽP) tikslas yra nustatytas Reglamente (ES) Nr. 1380/2013
                  1
                – mažinti didelius nepageidaujamos priegaudos kiekius ir palaipsniui sustabdyti žuvų, sužvejotų vykdant bet kokią ES žvejybą, išmetimą į jūrą. Išmetant į jūrą žuvis iššvaistoma daugybė išteklių ir daromas neigiamas poveikis tausiam jų naudojimui ir ekonominiam žuvininkystės gyvybingumui. BŽP taip pat numatytas didesnis regionavimas, kuriuo siekiama atsisakyti mikrovaldymo Sąjungos lygmeniu arba jį sumažinti ir užtikrinti, kad taisyklės būtų pritaikytos atsižvelgiant į konkrečius kiekvienos žvejybos ir kiekvieno jūrų rajono ypatumus.
            
            
               BŽP numatyta nemažai nuostatų, kuriomis siekiama palengvinti įpareigojimo iškrauti laimikį vykdymą. Kvotų valdymo srityje arba Viduržemio jūroje, kur nustatyti mažiausi išteklių išsaugojimą užtikrinantys orientaciniai dydžiai, valstybės narės gali taikyti bendras lankstumo nuostatas. Be to, BŽP numatyti konkretūs lankstumo mechanizmai, kurie turi būti įgyvendinti pagal daugiamečius planus, o jei tokių nėra – pagal žuvų išmetimo į jūrą mažinimo planus. Tie žuvų išmetimo į jūrą mažinimo planai numatyti kaip laikina priemonė, kurios taikymo trukmė – ne ilgesnė kaip treji metai. Jie rengiami pagal bendras rekomendacijas, dėl kurių susitaria valstybių narių grupės, bendrai suinteresuotos biologiniais ištekliais tame pačiame regione arba jūros baseine.
            
            
               Nuo 2017 m. sausio 1 d. įpareigojimas iškrauti laimikį bus privalomai taikomas priedugnio rūšių žuvims, pagal kurias apibrėžiama žvejyba ir kurioms taikomi Tarybos reglamento (EB) Nr. 1967/2006
                  2
                (toliau – Viduržemio jūros reglamento) III priede nustatyti mažiausi išteklių išsaugojimą užtikrinantys orientaciniai dydžiai. Ši nuostata taikoma tikslinei europinių jūrinių lydekų, europinių barzdočių, europinių jūrų liežuvių ir giliavandenių rožinių krevečių žvejybai tam tikruose Viduržemio jūros rajonuose.
            
            
               Pagal Reglamento (ES) Nr. 1380/2013 15 straipsnio 5 dalį žuvų išmetimo į jūrą mažinimo planą gali sudaryti šie elementai:
            
            
               konkrečios nuostatos dėl žvejybos arba žuvų rūšių, kurioms taikomas įpareigojimas iškrauti laimikį;
            
            
               įpareigojimo iškrauti laimikį išimčių taikymo tais atvejais, kai žvejyba arba žuvų rūšys atitinka tam tikrus su dideliu žuvų išgyvenamumu susijusius kriterijus, aprašymas;
            
            
               nuostatos dėl de minimis išimčių, nurodytos Reglamento (ES) Nr. 1380/2013 15 straipsnio 5 dalies c punkte;
            
            
               nuostatos dėl laimikio dokumentavimo;
            
            
               nustatyti mažiausi išteklių išsaugojimą užtikrinantys orientaciniai dydžiai.
            
            
               Atsižvelgdamos į tai: 
            
            
               1)
                     Prancūzija, Italija ir Ispanija Europos Komisijai pateikė tikslinei europinių jūrinių lydekų, paprastųjų barzdočių ir dvigeldžių moliuskų šukučių, venerupių bei venerų žvejybai vakarinėje Viduržemio jūros dalyje (Bendrosios Viduržemio jūros žvejybos komisijos (toliau – BVJŽK) reguliuojamuose 1, 2, 5, 6, 7, 8, 9, 10 ir 11 geografiniuose parajoniuose) skirto trimečio žuvų išmetimo į jūrą mažinimo plano pasiūlymą;
            
            
               2)
                     Kroatija, Italija ir Slovėnija Europos Komisijai pateikė tikslinei europinių jūrinių lydekų, paprastųjų barzdočių ir europinių jūrų liežuvių žvejybai Adrijos jūroje (BVJŽK reguliuojamuose 17 ir 18 geografiniuose parajoniuose) skirto trimečio žuvų išmetimo į jūrą mažinimo plano pasiūlymą ir
            
            
                3)
                     Kipras, Graikija, Italija ir Malta Europos Sąjungai pateikė tikslinei europinių jūrinių lydekų, paprastųjų barzdočių ir giliavandenių rožinių krevečių žvejybai pietrytinėje Viduržemio jūros dalyje (BVJŽK reguliuojamuose 15, 16, 19, 20, 22, 23 ir 25 geografiniuose parajoniuose) skirto trimečio žuvų išmetimo į jūrą mažinimo plano pasiūlymą.
            
            
               2.KONSULTACIJOS PRIEŠ PRIIMANT AKTĄ
            
            
               (1)Bendra rekomendacija dėl priedugnio žvejybai vakarinėje Viduržemio jūros dalyje (BVJŽK reguliuojamuose 1, 2, 5, 6, 7, 8, 9, 10 ir 11 geografiniuose parajoniuose) taikomo žuvų išmetimo į jūrą mažinimo plano
            
            
               Siekdamos vakarinės Viduržemio jūros dalies vandenyse regioniniu lygmeniu vykdyti įpareigojimą iškrauti laimikį, Prancūzija, Italija ir Ispanija 2016 m. liepos 7 d. pateikė Europos Komisijos tarnyboms bendrą rekomendaciją, kad ja remiantis būtų nustatytas žuvų išmetimo į jūrą mažinimo planas.
            
            
               Remiantis Reglamento (ES) Nr. 1380/2013 18 straipsniu, siūlomas Komisijos deleguotasis aktas grindžiamas bendra rekomendacija, kurią parengė ir pateikė valstybės narės, turinčios tiesioginių europinių jūrinių lydekų, paprastųjų barzdočių ir dvigeldžių moliuskų šukučių, venerupių bei venerų žvejybos valdymo vakarinėje Viduržemio jūros dalyje interesų. Į bendrą rekomendaciją įtraukta 2016 m. birželio 8 d. pateikta Viduržemio jūros patariamosios Tarybos (MEDAC) vykdomojo komiteto nuomonė (Nr. 190/2016).
            
         
         
            
               Bendrą rekomendaciją sudaro šie elementai:
            
            
               žvejyba, kuriai taikomas žuvų išmetimo į jūrą mažinimo planas;
            
            
               su dideliu žuvų išgyvenamumu susijusi išimtis dvigeldžiams moliuskams šukutėms (Pecten jacobeus), venerupėms (Venerupis spp.) ir veneroms (Venus spp.), žvejojamiems mechanizuotomis dragomis 1, 2, 5 ir 6 geografiniuose parajoniuose;
            
            
               įpareigojimo iškrauti laimikį taikymo de minimis išimtys tikslinei europinių jūrinių lydekų (Merluccius merluccius) ir paprastųjų barzdočių (Mullus spp.) žvejybai dėl neproporcingų nepageidaujamos priegaudos tvarkymo išlaidų;
            
            
               įpareigojimo iškrauti laimikį taikymo išimtis sužvejojamoms plėšrūnų sužalotoms žuvims;
            
            
               įsipareigojimas vykdyti bandomuosius projektus, susijusius su techninėmis priemonėmis, kuriomis siekiama gerinti selektyvumą modifikuojant žvejybos įrankį ir (arba) nustatant draudimus žvejoti tam tikrais laikotarpiais tam tikruose rajonuose.
            
            
               Prancūzijos, Italijos ir Ispanijos pateiktos bendros rekomendacijos elementus, susijusius su įpareigojimo iškrauti laimikį taikymu priedugnio žuvų rūšims, pagal kurias apibrėžiama žvejyba vakarinėje Viduržemio jūros dalyje, įvertino Žuvininkystės mokslo, technikos ir ekonomikos komitetas (toliau – STECF) 2016 m. liepos 4–8 d. plenariniame posėdyje
                  3
               .
            
            
               Remiantis STECF išvadomis, mechanizuotomis dragomis sužvejotų dvigeldžių moliuskų šukučių, venerupių ir venerų išgyvenamumas galimai didelis. Vis dėlto STECF rekomendavo atlikti specialius tyrimus, skirtus mechanizuotomis dragomis sužvejotų išmetamų į jūrą dvigeldžių moliuskų išgyvenamumui įvertinti. Atsižvelgdamos į tai, kas išdėstyta pirmiau, laikydamosi pasiūlyto žuvų išmetimo į jūrą mažinimo plano, valstybės narės turėtų surinkti daugiau šias konkrečias išimtis pagrindžiančių mokslinių argumentų. Pateiktą informaciją po metų įvertins STECF, kad galėtų patvirtinti išimties taikymo galimybę. Reglamente nurodoma, kad konkreti su išgyvenamumu susijusi išimtis mechanizuotomis dragomis sužvejotoms šukutėms, venerupėms ir veneroms galios tik 2017 metais.
            
            
               Dėl de minimis išimties STECF padarė išvadą, kad reikėtų papildomos informacijos, kuri papildytų argumentus, pagrindžiančius šios išimties taikymą dėl neproporcingų nepageidaujamos priegaudos tvarkymo išlaidų. Vis dėlto STECF pažymėjo, kad – remiantis preliminariais tyrimais – europinėms jūrinėms lydekoms ir paprastosioms barzdotėms siūlomos de minimis išimtys nesiekia didžiausių į jūrą išmetamų žuvų kiekių.
            
            
               Remiantis šiais elementais, priedugnio žuvų rūšims, pagal kurias apibrėžiama žvejyba vakarinės Viduržemio jūros dalies vandenyse, taikomą žuvų išmetimo į jūrą mažinimo planą galima laikyti pirmuoju žingsniu siekiant palaipsniui sustabdyti žuvų, sužvejotų vykdant bet kokią Sąjungos žvejybą, išmetimą į jūrą, rūšims, kurioms taikomi sužvejojamo kiekio apribojimai, įvedant įpareigojimą iškrauti laimikį.
            
            
               (2)Bendra rekomendacija dėl priedugnio žvejybai Adrijos jūroje (BVJŽK reguliuojamuose 17 ir 18 geografiniuose parajoniuose) taikomo žuvų išmetimo į jūrą mažinimo plano
            
            
               Siekdamos Adrijos jūros vandenyse regioniniu lygmeniu vykdyti įpareigojimą iškrauti laimikį, Kroatija, Italija ir Slovėnija 2016 m. liepos 4 d. pateikė Europos Komisijos tarnyboms bendrą rekomendaciją, kad ja remiantis būtų nustatytas žuvų išmetimo į jūrą mažinimo planas.
            
            
               Remiantis Reglamento (ES) Nr. 1380/2013 18 straipsniu, siūlomas Komisijos deleguotasis aktas grindžiamas bendra rekomendacija, kurią parengė ir pateikė valstybės narės, turinčios tiesioginių europinių jūrinių lydekų, paprastųjų barzdočių ir europinių jūrų liežuvių žvejybos valdymo Adrijos jūros vandenyse interesų. Į bendrą rekomendaciją įtraukta 2016 m. birželio 8 d. pateikta Viduržemio jūros patariamosios Tarybos (MEDAC) vykdomojo komiteto nuomonė (Nr. 190/2016).
            
            
               Bendrą rekomendaciją sudaro šie elementai:
            
            
               žvejyba, kuriai taikomas žuvų išmetimo į jūrą mažinimo planas;
            
            
               su dideliu žuvų išgyvenamumu susijusi įpareigojimo iškrauti laimikį išimtis tikslinei europinių jūrų liežuvių (Solea solea) žvejybai rapido (sijiniais tralais);
            
            
               įpareigojimo iškrauti laimikį taikymo de minimis išimtys tikslinei europinių jūrinių lydekų (Merluccius merluccius), paprastųjų barzdočių (Mullus spp.) ir europinių jūrų liežuvių (Solea solea) žvejybai dėl neproporcingų nepageidaujamos priegaudos tvarkymo išlaidų;
            
            
               išimtis sužvejojamoms plėšrūnų sužalotoms žuvims;
            
            
               įsipareigojimas vykdyti bandomuosius projektus, susijusius su techninėmis priemonėmis, kuriomis siekiama gerinti selektyvumą modifikuojant žvejybos įrankį ir (arba) nustatant draudimus žvejoti tam tikrais laikotarpiais tam tikruose rajonuose.
            
            
               Kroatijos, Italijos ir Slovėnijos pateiktos bendros rekomendacijos elementus, susijusius su įpareigojimo iškrauti laimikį taikymu priedugnio žuvų rūšims, pagal kurias apibrėžiama žvejyba Adrijos jūroje, įvertino Žuvininkystės mokslo, technikos ir ekonomikos komitetas (toliau – STECF) 2016 m. liepos 4–8 d. plenariniame posėdyje3.
            
         
         
            
               Remiantis STECF išvadomis, nėra pakankamai informacijos, kad būtų galima įvertinti, ar rapido (sijiniais tralais) sužvejotų europinių jūrų liežuvių išgyvenamumą galima laikyti dideliu. Taigi STECF rekomendavo atlikti specialius tyrimus, skirtus rapido (sijiniais tralais) sužvejotų išmetamų į jūrą europinių jūrų liežuvių išgyvenamumui įvertinti. Atsižvelgdamos į tai, kas išdėstyta pirmiau, laikydamosi pasiūlyto žuvų išmetimo į jūrą mažinimo plano, valstybės narės turėtų surinkti daugiau šias konkrečias išimtis pagrindžiančių mokslinių argumentų. Pateiktą informaciją po metų įvertins STECF, kad galėtų patvirtinti išimties taikymo galimybę. Reglamente nurodyta, kad konkreti su išgyvenamumu susijusi išimtis rapido (sijiniais tralais) sužvejotiems europiniams jūrų liežuviams galios tik 2017 m.
            
            
               Dėl de minimis išimties STECF padarė išvadą, kad reikėtų papildomos informacijos, kuri papildytų argumentus, pagrindžiančius šios išimties taikymą dėl neproporcingų nepageidaujamos priegaudos tvarkymo išlaidų. Vis dėlto STECF pažymėjo, kad šioms trims rūšims siūlomos de minimis išimtys nesiekia didžiausių į jūrą išmetamų žuvų kiekių.
            
            
               Remiantis šiais elementais, priedugnio žuvų rūšims, pagal kurias apibrėžiama žvejyba Adrijos jūros vandenyse, taikomą žuvų išmetimo į jūrą mažinimo planą galima laikyti pirmuoju žingsniu siekiant palaipsniui sustabdyti žuvų, sužvejotų vykdant bet kokią Sąjungos žvejybą, išmetimą į jūrą, rūšims, kurioms taikomi sužvejojamo kiekio apribojimai, įvedant įpareigojimą iškrauti laimikį.
            
            
               (3)Bendra rekomendacija dėl priedugnio žvejybai pietrytinėje Viduržemio jūros dalyje (BVJŽK reguliuojamuose 15, 16, 19, 20, 22, 23 ir 25 geografiniuose parajoniuose) taikomo žuvų išmetimo į jūrą mažinimo plano
            
            
               Siekdamos pietrytinės Viduržemio jūros dalies vandenyse regioniniu lygmeniu vykdyti įpareigojimą iškrauti laimikį, Kipras, Graikija, Italija ir Malta 2016 m. liepos 4 d. pateikė Europos Komisijos tarnyboms bendrą rekomendaciją, kad ja remiantis būtų nustatytas žuvų išmetimo į jūrą mažinimo planas.
            
            
               Remiantis Reglamento (ES) Nr. 1380/2013 18 straipsniu, siūlomas Komisijos deleguotasis aktas grindžiamas bendra rekomendacija, kurią parengė ir pateikė valstybės narės, turinčios tiesioginių europinių jūrinių lydekų, paprastųjų barzdočių ir giliavandenių rožinių krevečių žvejybos valdymo pietrytinės Viduržemio jūros dalies vandenyse interesų. Į bendrą rekomendaciją įtraukta 2016 m. birželio 8 d. pateikta Viduržemio jūros patariamosios Tarybos (MEDAC) vykdomojo komiteto nuomonė (Nr. 190/2016).
            
            
               Bendrą rekomendaciją sudaro šie elementai:
            
            
               žvejyba, kuriai taikomas žuvų išmetimo į jūrą mažinimo planas;
            
            
               įpareigojimo iškrauti laimikį taikymo de minimis išimtys tikslinei europinių jūrinių lydekų (Merluccius merluccius), paprastųjų barzdočių (Mullus spp.) ir giliavandenių rožinių krevečių (Parapenaeus longirostris) žvejybai dėl neproporcingų nepageidaujamos priegaudos tvarkymo išlaidų;
            
            
               išimtis sužvejojamoms plėšrūnų sužalotoms žuvims;
            
            
               įsipareigojimas vykdyti bandomuosius projektus, susijusius su techninėmis priemonėmis, kuriomis siekiama gerinti selektyvumą modifikuojant žvejybos įrankį ir (arba) nustatant draudimus žvejoti tam tikrais laikotarpiais tam tikruose rajonuose.
            
            
               Kipro, Graikijos, Italijos ir Maltos pateiktos bendros rekomendacijos elementus, susijusius su įpareigojimo iškrauti laimikį taikymu priedugnio žuvų rūšims, pagal kurias apibrėžiama žvejyba pietrytinėje Viduržemio jūros dalyje, įvertino Žuvininkystės mokslo, technikos ir ekonomikos komitetas (toliau – STECF) 2016 m. liepos 4–8 d. plenariniame posėdyje3.
            
            
               Remiantis STECF išvadomis, reikėtų papildomos informacijos, kuri papildytų argumentus, pagrindžiančius de minimis išimties taikymą dėl neproporcingų nepageidaujamos priegaudos tvarkymo išlaidų. Vis dėlto STECF pažymėjo, kad šioms trims rūšims siūlomos de minimis išimtys nesiekia didžiausių į jūrą išmetamų žuvų kiekių.
            
            
               Remiantis šiais elementais, priedugnio žuvų rūšims, pagal kurias apibrėžiama žvejyba pietrytinės Viduržemio jūros dalies vandenyse, taikomą žuvų išmetimo į jūrą mažinimo planą galima laikyti pirmuoju žingsniu siekiant palaipsniui sustabdyti žuvų, sužvejotų vykdant bet kokią Sąjungos žvejybą, išmetimą į jūrą, rūšims, kurioms taikomi sužvejojamo kiekio apribojimai,
            
            
                įvedant įpareigojimą iškrauti laimikį.
            
            
               3.DELEGUOTOJO AKTO TEISINIAI ASPEKTAI
            
            
               Siūlomų veiksmų santrauka
            
            
               Pagrindinis teisinis veiksmas – priimti priemones, kuriomis būtų sudarytos palankesnės sąlygos vykdyti įpareigojimą iškrauti laimikį.
            
            
               Reglamente nurodomos žuvų rūšys ir žvejyba, kurioms turi būti taikomos konkrečios priemonės, tokios kaip de minimis išimtis.
            
            
               Teisinis pagrindas
            
         
         
            
               Reglamento (ES) Nr. 1380/2013 15 straipsnio 1 dalies d punktas, 15 straipsnio 6 dalis ir 18 straipsnio 1 bei 3 dalys ir Reglamento (EB) Nr. 1967/2006 15a ir 29a straipsniai.
            
            
               Subsidiarumo principas
            
            
               Pasiūlymas priklauso išimtinei Europos Sąjungos kompetencijai.
            
            
               Proporcingumo principas
            
            
               Pasiūlymas patenka į deleguotųjų įgaliojimų, suteiktų Komisijai pagal Reglamento (ES) Nr. 1380/2013 15 straipsnio 6 dalį, taikymo sritį, juo neviršijama tai, kas būtina tos nuostatos tikslui pasiekti.
            
            
               Pasirinkta priemonė
            
            
               Siūloma priemonė – Komisijos deleguotasis reglamentas.
            
            
               Kitos priemonės būtų netinkamos dėl šios priežasties: Komisijai suteikti įgaliojimai žuvų išmetimo į jūrą mažinimo planus priimti deleguotaisiais aktais. Tiesioginių valdymo interesų turinčios valstybės narės pateikė savo bendrą rekomendaciją. Bendroje rekomendacijoje numatytos ir į šį pasiūlymą įtrauktos priemonės grindžiamos patikimiausia turima moksline informacija ir atitinka visus Reglamento (ES) Nr. 1380/2013 18 straipsnio 5 dalyje nustatytus atitinkamus reikalavimus. 
               
            
               KOMISIJOS DELEGUOTASIS REGLAMENTAS (ES) …/...
            
            
               2016 10 20
            
            
               kuriuo nustatomas tam tikrai priedugnio žvejybai Viduržemio jūroje taikomas žuvų išmetimo į jūrą mažinimo planas
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB
                  4
               , ypač į jo 15 straipsnio 6 dalį,
            
            
               kadangi:
            
            
               (1)Reglamentu (ES) Nr. 1380/2013 siekiama palaipsniui sustabdyti žuvų, sužvejotų vykdant bet kokią ES žvejybą, išmetimą į jūrą, įvedant įpareigojimą iškrauti laimikį;
            
            
               (2)Reglamento (ES) Nr. 1380/2013 15 straipsnio 6 dalyje Komisija įgaliojama deleguotaisiais aktais ne ilgesniam kaip trejų metų laikotarpiui priimti žuvų išmetimo į jūrą mažinimo planus remdamasi bendromis rekomendacijomis, kurias parengė valstybės narės, pasikonsultavusios su atitinkamomis patariamosiomis tarybomis;
            
            
               (3)Graikija, Ispanija, Prancūzija, Kroatija, Italija, Kipras, Malta ir Slovėnija turi tiesioginių žvejybos valdymo Viduržemio jūroje interesų. 2016 m. liepos 7 ir 4 d. minėtos valstybės narės, pasikonsultavusios su Viduržemio jūros patariamąja taryba, pateikė Komisijai tris bendras rekomendacijas dėl priedugnio žvejybai, vykdomai atitinkamai Adrijos jūroje, pietrytinėje Viduržemio jūros dalyje ir vakarinėje Viduržemio jūros dalyje, taikomų žuvų išmetimo į jūrą mažinimo planų
                  5
               . Iš atitinkamų mokslo įstaigų buvo gauta mokslinės informacijos. Vadovaujantis Reglamento (ES) Nr. 1380/2013 18 straipsnio 3 dalimi, į šį reglamentą turėtų būti įtraukiamos tik tos bendrose rekomendacijose pateiktos priemonės, kurios atitinka to reglamento 15 straipsnio 6 dalį;
            
            
               (4)dėl Viduržemio jūros Reglamento (ES) Nr. 1380/2013 15 straipsnyje nustatytas įpareigojimas iškrauti visą tų rūšių, kurioms taikomi sužvejojamo kiekio apribojimai, taip pat tų rūšių, kurioms taikomi Tarybos reglamento (EB) Nr. 1967/2006
                  6
                III priede nurodyti mažiausi dydžiai, laimikį. Įpareigojimas iškrauti rūšių, pagal kurias apibrėžiama žvejyba, žuvų laimikį pagal Reglamento (ES) Nr. 1380/2013 15 straipsnio 1 dalies d punktą turi būti taikomas ne vėliau kaip nuo 2017 m. sausio 1 d.;
            
            
               (5)bendrose rekomendacijose siūloma, atsižvelgiant į žvejybos įrankio, žvejybos praktikos ir ekosistemos charakteristikas, įpareigojimo iškrauti laimikį išimtį taikyti europiniams jūrų liežuviams (Solea solea) Adrijos jūroje ir dvigeldžiams moliuskams šukutėms (Pecten jacobeus), venerupėms (Venerupis spp.) bei veneroms (Venus spp.) vakarinėje Viduržemio jūros dalyje, kadangi jų atveju galimas didelis išgyvenamumas;
            
         
         
            
               (6)Žuvininkystės mokslo, technikos ir ekonomikos komitetas (STECF) savo vertinime
                  7
                daro išvadą, jog reikia atlikti daugiau tyrimų, kad būtų patvirtinti turimi rezultatai, susiję su dideliu europinių jūrų liežuvių, šukučių, venerupių ir venerų išgyvenamumu. Kadangi nėra neginčijamų įrodymų dėl šių rūšių išgyvenamumo rodiklių, Komisija mano, kad pagal Reglamento (ES) Nr. 1380/2013 15 straipsnio 4 dalies b punktą leidžiama taikyti su išgyvenamumu susijusi išimtis turėtų būti įtraukta į šį reglamentą ir taikoma tik vienus metus. Atitinkamos valstybės narės turėtų Komisijai pateikti atitinkamus duomenis, kad STECF galėtų visapusiškai įvertinti išimties taikymo pagrįstumą, o Komisija galėtų atitinkamas išimtis peržiūrėti;
            
            
               (7)remdamasi bendroje rekomendacijoje pateiktais moksliniais įrodymais ir STECF peržiūra, taip pat atsižvelgdama į žvejybos įrankių charakteristikas, didelį su kiekviena žvejybos operacija susijusių rūšių skaičių, žvejybos modelius ir Viduržemio jūros ypatumus (pvz., smulkiosios žvejybos dominavimą), Komisija mano, kad, siekiant išvengti neproporcingų nepageidaujamos priegaudos tvarkymo išlaidų ir remiantis Reglamento (ES) Nr. 1380/2013 15 straipsnio 5 dalies c punkto ii papunkčiu, tikslinga nustatyti de minimis išimtį pagal bendrose rekomendacijose siūlomus procentinius dydžius, laikantis Reglamento (ES) Nr. 1380/2013 15 straipsnio 5 dalies c punkte nustatytų ribų;
            
            
               (8)kad būtų užtikrinta tinkama kontrolė, reikėtų nustatyti valstybėms narėms taikytinus specialius reikalavimus dėl laivų, kuriems taikomas šis reglamentas, sąrašų sudarymo;
            
            
               (9)kadangi šiame reglamente numatytos priemonės daro tiesioginį poveikį atitinkamai Sąjungos laivų ekonominei veiklai ir žvejybos sezono planavimui, jis turėtų įsigalioti iš karto, kai bus paskelbtas. Remiantis bendromis rekomendacijomis ir atsižvelgiant į Reglamento (ES) Nr. 1380/2013 15 straipsnio 1 dalyje nustatytą tvarkaraštį, šis reglamentas turėtų būti taikomas nuo 2017 m. sausio 1 d.,
            
            
               PRIĖMĖ ŠĮ REGLAMENTĄ:
            
            
               1 straipsnis
               Įpareigojimo iškrauti laimikį vykdymas
            
            
               Reglamento (ES) Nr. 1380/2013 15 straipsnio 1 dalyje nustatytas įpareigojimas iškrauti laimikį taikomas šio reglamento priede nustatytai žvejybai Viduržemio jūroje.
            
            
               Tas įpareigojimas iškrauti laimikį taikomas tame priede nurodytų rūšių žuvims, sužvejotoms vykdant žvejybos veiklą Sąjungos vandenyse arba Sąjungos žvejybos laivais ne Sąjungos vandenyse, į kuriuos trečiosios šalys neturi suverenių teisių ir kurie nepriklauso trečiųjų šalių jurisdikcijai.
            
            
               2 straipsnis
               Apibrėžtys
            
            
               1. Šiame reglamente vartojamų terminų apibrėžtys:
            
            
               a) Viduržemio jūra – Viduržemio jūros vandenys į rytus nuo 5°36′ vakarų ilgumos linijos;
            
            
               b) BVJŽK reguliuojami geografiniai parajoniai – Bendrosios Viduržemio jūros žvejybos komisijos (BVJŽK) reguliuojami geografiniai parajoniai, apibrėžti Europos Parlamento ir Tarybos reglamento (ES) Nr. 1343/2011
                  8
                I priede;
            
            
               c) vakarinė Viduržemio jūros dalis – BVJŽK reguliuojami 1, 2, 5, 6, 7, 8, 9, 10 ir 11 geografiniai parajoniai;
            
            
               d) Adrijos jūra – BVJŽK reguliuojami 17 ir 18 geografiniai parajoniai;
            
            
               e) pietrytinė Viduržemio jūros dalis – BVJŽK reguliuojami 15, 16, 19, 20, 22, 23 ir 25 geografiniai parajoniai.
            
            
               3 straipsnis
               Su išgyvenamumu susijusi išimtis
            
            
               1.
                     Reglamento (ES) Nr. 1380/2013 15 straipsnio 4 dalies b punkte rūšims, kurioms, moksliniais duomenimis, būdingi aukšti išgyvenamumo rodikliai, nustatyta įpareigojimo iškrauti laimikį išimtis 2017 m. taikoma:
            
            
               a) europiniams jūrų liežuviams (Solea solea), sužvejotiems rapido (sijiniais tralais, TBB)
                  9
                17 ir 18 geografiniuose parajoniuose;
            
            
               b) šukutėms (Pecten jacobeus), sužvejotoms mechanizuotomis dragomis (HMD) 1, 2, 5 ir 6 geografiniuose parajoniuose;
            
            
               c) venerupėms (Venerupis spp.), sužvejotoms mechanizuotomis dragomis (HMD) 1, 2, 5 ir 6 geografiniuose parajoniuose;
            
         
         
            
               d) veneroms (Venus spp.), sužvejotoms mechanizuotomis dragomis (HMD) 1, 2, 5 ir 6 geografiniuose parajoniuose.
            
            
               2.
                     1 dalyje nurodytomis aplinkybėmis sužvejoti europiniai jūrų liežuviai (Solea solea), šukutės (Pecten jacobeus), venerupės (Venerupis spp.) ir veneros (Venus spp.) nedelsiant paleidžiami tame pačiame rajone, kuriame buvo sužvejoti.
            
            
               3.
                     Tiesioginių žvejybos valdymo Viduržemio jūroje interesų turinčios valstybės narės iki 2017 m. gegužės 1 d. Komisijai be 2016 m. liepos 4 ir 7 d. bendrose rekomendacijose numatytų duomenų pateikia papildomų žuvų išmetimo į jūrą duomenų ir kitos aktualios mokslinės informacijos, pagrindžiančios 1 dalyje nurodytos išimties taikymą. Pateiktus duomenis ir informaciją ne vėliau kaip iki 2017 m. liepos mėn. įvertina Žuvininkystės mokslo technikos ir ekonomikos komitetas (STECF).
            
            
               4 straipsnis
               De minimis išimtys
            
            
               Nukrypstant nuo Reglamento (ES) Nr. 1380/2013 15 straipsnio 1 dalies, pagal to reglamento 15 straipsnio 4 dalies c punktą į jūrą išmesti leidžiama tokius šio reglamento priede nustatytų rūšių, pagal kurias apibrėžiama žvejyba, žuvų kiekius:
            
            
               a) vakarinėje Viduržemio jūros dalyje (priedo 1 punktas):
            
            
               i) europinių jūrinių lydekų (Merluccius merluccius) ir europinių barzdočių (Mullus spp.) – 2017 ir 2018 m. ne daugiau kaip 7 %, o 2019 m. ne daugiau kaip 6 % bendro metinio šių rūšių žuvų kiekio, sužvejoto laivų, kurie naudoja tralus, ir
            
            
               ii) europinių jūrinių lydekų (Merluccius merluccius) ir europinių barzdočių (Mullus spp.) – ne daugiau kaip 1 % bendro metinio šių rūšių žuvų kiekio, sužvejoto laivų, kurie naudoja žiauninius tinklus;
            
            
               b) Adrijos jūroje (priedo 2 punktas): 
            
            
               i) europinių jūrinių lydekų (Merluccius merluccius) ir europinių barzdočių (Mullus spp.) – 2017 ir 2018 m. iki 7 %, o 2019 m. iki 6 % bendro metinio šių rūšių žuvų kiekio, sužvejoto laivų, kurie naudoja tralus,
            
            
               ii) europinių jūrinių lydekų (Merluccius merluccius) ir europinių barzdočių (Mullus spp.) – iki 1 % bendro metinio šių rūšių žuvų kiekio, sužvejoto laivų, kurie naudoja žiauninius tinklus,
            
            
               iii) europinių jūrinių lydekų (Merluccius merluccius) ir europinių barzdočių (Mullus spp.) – iki 1 % bendro metinio šių rūšių žuvų kiekio, sužvejoto laivų, kurie naudoja rapido (sijinius tralus),
            
            
               vi) europinių jūrų liežuvių (Solea solea) – 2017 ir 2018 m. iki 3 %, o 2019 m. iki 2 % bendro metinio šios rūšies žuvų kiekio, sužvejoto laivų, kurie naudoja tralus, ir
            
            
               v) europinių jūrų liežuvių (Solea solea) – 0 % bendro metinio šios rūšies žuvų kiekio, sužvejoto laivų, kurie naudoja žiauninius tinklus;
            
            
               c) pietrytinėje Viduržemio jūros dalyje (priedo 3 punktas):
            
            
               i) europinių jūrinių lydekų (Merluccius merluccius) ir europinių barzdočių (Mullus spp.) – 2017 ir 2018 m. iki 7 %, o 2019 m. iki 6 % bendro metinio šių rūšių žuvų kiekio, sužvejoto laivų, kurie naudoja tralus,
            
            
               ii) europinių jūrinių lydekų (Merluccius merluccius) ir europinių barzdočių (Mullus spp.) – iki 1 % bendro metinio šių rūšių žuvų kiekio, sužvejoto laivų, kurie naudoja žiauninius tinklus, ir
            
            
               iii) giliavandenių rožinių krevečių (Parapenaeus longirostris) – 2017 ir 2018 m. iki 7 %, o 2019 m. iki 6 % bendro metinio šios rūšies kiekio, sužvejoto laivų, kurie naudoja tralus.
            
            
               5 straipsnis
               Laivų sąrašas
            
            
               1.
                     Atitinkamos valstybės narės pagal priede išdėstytus kriterijus nustato, kokiems kiekvienos konkrečios žvejybos laivams taikomas įpareigojimas iškrauti laimikį.
            
         
         
            
               2.
                     Iki 2016 m. gruodžio 31 d. atitinkamos valstybės narės per saugiąją Sąjungos kontrolės svetainę Komisijai ir kitoms valstybėms narėms pateikia visų laivų, vykdančių tikslinę europinių jūrinių lydekų, europinių barzdočių, europinių jūrų liežuvių ir giliavandenių rožinių krevečių žvejybą, sąrašus. Šiuos sąrašus jos nuolat atnaujina.
            
            
               6 straipsnis
               Įsigaliojimas ir taikymas
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo 2017 m. sausio 1 d. iki 2019 m. gruodžio 31 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
            
               Priimta Briuselyje, 2016 10 20
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  
                        2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (
                  OL L 354, 2013 12 28, p. 22
                  ).
               
               
                  
                     (2)
                  
                        2006 m. gruodžio 21 d. Tarybos reglamentas (EB) Nr. 1967/2006 dėl žuvų išteklių tausojančio naudojimo Viduržemio jūroje valdymo priemonių, iš dalies keičiantis Reglamentą (EEB) Nr. 2847/93 ir panaikinantis Reglamentą (EB) Nr. 1626/94 (
                  OL L 409, 2006 12 30, p. 11
                  ). 
               
               
                  
                     (3)
                  
                        2016 m. Žuvininkystės mokslo, technikos ir ekonomikos komiteto ataskaitos „Bendrų rekomendacijų dėl įpareigojimo iškrauti laimikį vertinimas“ (STECF-16-10),  Europos Sąjungos leidinių biuras, Liuksemburgas, EUR XXXX EN, JRC XXXX, XXX pp. Žr. 
                  čia
                  .
               
               
                  
                     (4)
                  
                        OL L 354, 2013 12 28, p. 22.
               
               
                  
                     (5)
                  
                        i) Priedugnio žvejybai Adrijos jūroje (17 ir 18 geografiniuose parajoniuose) taikomas žuvų išmetimo į jūrą mažinimo planas – ADRIATICA aukšto lygio grupės (Kroatija, Italija ir Slovėnija) bendra rekomendacija; ii) Priedugnio žvejybai pietrytinėje Viduržemio jūros dalyje (15, 16, 19, 20, 22, 23 ir 25 geografiniuose parajoniuose) taikomas žuvų išmetimo į jūrą mažinimo planas – SUDESTMED aukšto lygio grupės (Kipras, Graikija, Italija ir Malta) bendra rekomendacija; iii) Priedugnio žvejybai vakarinėje Viduržemio jūros dalyje (1, 2, 5, 6, 7, 8, 9, 10 ir 11 geografiniuose parajoniuose) taikomas žuvų išmetimo į jūrą mažinimo planas – PESCAMED aukšto lygio grupės (Prancūzija, Italija ir Ispanija) bendra rekomendacija.
               
               
                  
                     (6)
                  
                        2006 m. gruodžio 21 d. Tarybos reglamentas (EB) Nr. 1967/2006 dėl žuvų išteklių tausojančio naudojimo Viduržemio jūroje valdymo priemonių, iš dalies keičiantis Reglamentą (EEB) Nr. 2847/93 ir panaikinantis Reglamentą (EB) Nr. 1626/94 (
                  OL L 409, 2006 12 30, p. 11
                  ).
               
               
                  
                     (7)
                  
                        2016 m. Žuvininkystės mokslo, technikos ir ekonomikos komiteto ataskaitos „Bendrų rekomendacijų dėl įpareigojimo iškrauti laimikį vertinimas“ (STECF-16-10),  Europos Sąjungos leidinių biuras, Liuksemburgas, EUR XXXX EN, JRC XXXX, XXX pp. Žr. 
                  čia
                  .
               
               
                  
                     (8)
                  
                        2011 m. gruodžio 13 d. Europos Parlamento ir Tarybos reglamentas (ES) Nr. 1343/2011 dėl tam tikrų žvejybos BVJŽK (Bendrosios Viduržemio jūros žvejybos komisijos) susitarimo rajone nuostatų, kuriuo iš dalies keičiamas Tarybos reglamentas (EB) Nr. 1967/2006 dėl žuvų išteklių tausojančio naudojimo Viduržemio jūroje valdymo priemonių (OL L 347, 2011 12 30, p. 44).
               
               
                  
                     (9)
                  
                        Šiame reglamente naudojami žvejybos įrankių kodai yra nustatyti Komisijos įgyvendinimo reglamento (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės, XI priede. Lentelėje naudojami laivų, kurių bendrasis ilgis yra mažesnis nei 10 metrų, žvejybos įrankių kodai yra nustatyti FAO žvejybos įrankių klasifikavimo sistemoje.
               
            
      
    ---documentbreak--- 
      
         
         
            
               PRIEDAS
            
            
               1. Vakarinė Viduržemio jūros dalis
            
            
                     
                        Žvejybos įrankio kodas
                     
                  
                  
                     
                        Žvejybos įrankis
                     
                  
                  
                     
                        Įpareigojimas iškrauti laimikį
                     
                  
               
                     
                        OTB, OTT, PTB, TBN, TBS, TB, OT, PT, TX
                     
                  
                  
                     
                        Tralai
                     
                  
                  
                     
                        Europinės jūrinės lydekos ir europinės barzdotės, jeigu bendras 2014 ir 2015 m. iš laivo iškrautų tų rūšių žuvų kiekis sudaro daugiau nei 25 % bendro iš to laivo iškrautų visų rūšių žuvų kiekio
                     
                  
               
                     
                        GNS, GN, GND, GNC, GTN, GTR, GEN
                     
                  
                  
                     
                        Žiauniniai tinklai ir sieniniai tinklai
                     
                  
                  
                     
                        Europinės jūrinės lydekos ir europinės barzdotės, jeigu bendras 2014 ir 2015 m. iš laivo iškrautų tų rūšių žuvų kiekis sudaro daugiau nei 25 % bendro iš to laivo iškrautų visų rūšių žuvų kiekio
                     
                  
               
                     
                        LL, LLS, LLD, LX, LTL, LHP, LHM
                     
                  
                  
                     
                        Ūdos
                     
                  
                  
                     
                        Europinės jūrinės lydekos ir europinės barzdotės, jeigu bendras 2014 ir 2015 m. iš laivo iškrautų tų rūšių žuvų kiekis sudaro daugiau nei 25 % bendro iš to laivo iškrautų visų rūšių žuvų kiekio
                     
                  
               
            
               2. Adrijos jūra
            
            
                     
                        Žvejybos įrankio kodas
                     
                  
                  
                     
                        Žvejybos įrankis
                     
                  
                  
                     
                        Įpareigojimas iškrauti laimikį
                     
                  
               
                     
                        OTB, OTT, PTB, TBN, TBS, TB, OT, PT, TX, TBB
                     
                  
                  
                     
                        Tralai
                     
                  
                  
                     
                        Europinės jūrinės lydekos, europinės barzdotės ir europiniai jūrų liežuviai, jeigu bendras 2014 ir 2015 m. iš laivo iškrautų tų rūšių žuvų kiekis sudaro daugiau nei 25 % bendro iš to laivo iškrautų visų rūšių žuvų kiekio
                     
                  
               
                     
                        GNS, GN, GND, GNC, GTN, GTR, GEN
                     
                  
                  
                     
                        Žiauniniai tinklai ir sieniniai tinklai
                     
                  
                  
                     
                        Europinės jūrinės lydekos, europinės barzdotės ir europiniai jūrų liežuviai, jeigu bendras 2014 ir 2015 m. iš laivo iškrautų tų rūšių žuvų kiekis sudaro daugiau nei 25 % bendro iš to laivo iškrautų visų rūšių žuvų kiekio
                     
                  
               
            
               3. Pietrytinė Viduržemio jūros dalis
            
            
                     
                        Žvejybos įrankio kodas
                     
                  
                  
                     
                        Žvejybos įrankis
                     
                  
                  
                     
                        Įpareigojimas iškrauti laimikį
                     
                  
               
                     
                        OTB, OTT, PTB, TBN, TBS, TB, OT, PT, TX 
                     
                  
                  
                     
                        Tralai
                     
                  
                  
                     
                        Europinės jūrinės lydekos, europinės barzdotės ir giliavandenės rožinė krevetės, jeigu bendras 2014 ir 2015 m. iš laivo iškrautų tų rūšių žuvų kiekis sudaro daugiau nei 25 % bendro iš to laivo iškrautų visų rūšių žuvų kiekio
                     
                  
               
                     
                        GNS, GN, GND, GNC, GTN, GTR, GEN
                     
                  
                  
                     
                        Žiauniniai tinklai ir sieniniai tinklai
                     
                  
                  
                     
                        Europinės jūrinės lydekos ir europinės barzdotės, jeigu bendras 2014 ir 2015 m. iš laivo iškrautų tų rūšių žuvų kiekis sudaro daugiau nei 25 % bendro iš to laivo iškrautų visų rūšių žuvų kiekio